钦定古今图书集成/历象汇编/历法典/第106卷 > 《新法历书四》 > 测天约说下
## 钦定古今图书集成/历象汇编/历法典/第106卷 > 《新法历书四》 > 测天约说下

宗动篇第三

《总论》：〈凡二条：〉

论宗动有二端。一言本天之点与线。二言本天之运
动。

三曜皆有两种运动，宜以两物测之，犹布帛之用尺
度也。《七政》恒星，皆一日一周，自东而西，则以赤道为
其尺度。又各有迟速本行自西而东，则以黄道为其
尺度。凡动天皆宗于宗动天，故黄赤二道皆系焉。〈三曜
者日月星也〉

论《本天之点与线》，〈凡三章。〉

《论赤道》，〈凡七条：〉

赤道于诸大圈为最尊，其义有三：不知赤道，则诸大
圈无从可解，一也；赤道之理特为易明，二也；一日一
周，乃“七政恒星之公运动，赤道主之，三也。”

其两极，即《大圜》之两极。何者？为本道与天元赤道相
合为一线，动静虽异，终古不离也。

“大圈之心、中圈之心、赤道之心”、“地之心”，同是一点为
“赤道”，与大圈、中圈同为“大圈”故也。

赤道既为大圈，其分数亦有半圈，有象限，有三百六
十度及分秒，其算数则从一至三百六十，与黄道地
平异。黄道分十二宫，各以三十为限；地平分四象，各
以九十为限。故赤道亦有过极经圈。一百八十，为用
甚大。其左右旁各有距等侣圈。〈即纬圈〉每至极各九十。